text: Ikke for sarte lunger
  02 marts 2012 kl. 15.59
  Det er fem år siden, DSB lovede at sætte partikelfiltre på de gamle lokomotiver. Siden er der intet sket.
  Det er absolut ikke for sarte lunger at opholde sig ved siden at et af DSBs diesel-lokomotiver.
  I dag målte TV SYD en forurening fra sådan et lokomotiv, der kørte i tomgang.
  Forureningen var 10 gange værre end forureningen på den mest trafikerede gade i København.
  Det er fem år siden DSB lovede at sætte partikelfiltre på de gamle lokomotiver.
  Men trods løftet, er det endnu ikke sket. 
  DSB har på grund af IC-4-problemerne indsat de gamle MR dieseltog på strækningen mellem Esbjerg og Aarhus.
  De var ellers pensioneret - og sikkert med god grund. De er nemlig ikke udstyret med partikelfiltre.
  Det er især de ultrafine partikler fra forurening, der er farlige.
  Der blev idag foretaget målinger på Esbjerg Banegård.
  Når der ikke er tog på perronen er der mellem 5 og 6000 partikler per kubikcentimeter luft. Men billedet ser helt anderledes ud, når MR-toget kommer ind.
  Den højeste måling i dag viser 450.000 partikler per kubikcentimeterluft. Tæt på grænsen for, hvad apparaturet kan måle.
  Til sammenligning hedder tallet 40.000 på den stærkt trafikerede H.C. Andersens Boulevard i København.
  